चार साल की बच्ची के साथ दुष्कर्म का प्रयास किया
बेगमपुरा क्षेत्र में युवक द्वारा नाबालिग बच्ची के साथ दुष्कर्म के प्रयास का मामला सामने आया है। युवक ने चार साल की बच्ची के साथ अश्लील हरकत करने की कोशिश की। गनीमत हुई कि लोगों ने देख लिया औैर बच्ची को बचाया। लोगों ने उसे पीटकर पुलिस के हवाले कर दिया। पुलिस ने बताया बेगमपुरा क्षेत्र मे चार साल की बच्ची घर के बाहर खेल रही थी। पड़ोस में रहने वाले राजेश पिता कृष्ण कुमार जायसवाल टॉफी दिलाने के बहाने उसे ऑटो में ले गया और दुष्कर्म करने का प्रयास किया। तभी आसपास के लोगों को शक हुआ तो उन्होंने ऑटो में जाकर देखा। राजेश बच्ची के साथ अश्लील हरकत कर रहा था। लोगों ने उसे बाहर निकाला और पीटकर पुलिस को सौंप दिया। पुलिस ने युवक के खिलाफ धारा 376 (2) अाई भादवि 5 (एम) 6 पास्को अधिनियम के अंतर्गत प्रकरण दर्ज किया है। युवक का कहना है कि उस पर झूठा आरोप लगाया गया है। मामले में पुलिस जांच कर रही है।
hin_Deva hin_Deva